Castle Rock (serialas)

Kasl Rokas () – psichologinis mokslinės fantastikos TV serialas, kurio veiksmas vyksta išgalvotame mieste Meino valstijoje, sukurtame rašytojo Stephen King. Čia dažnai vyksta jo romanų veiksmas ir seriale gausu nuorodų į įvairius Kingo kūrinių veikėjus. Pats rašytojas yra vienas iš serialo prodiuserių. Antrajame sezone nurodoma, kad anksčiau šis miestelis vadinosi Jeruzalės Valda (), kuriame taip pat vyksta kai kurių Kingo kūrinių veiksmas.

Viso buvo sukurti 2 serialo sezonai po 10 serijų.Stephen King anthology series 'Castle Rock' cancelled after two seasons wionews.com, November 2020

 Turinys 

Pirmasis sezonas

Šoušenko kalėjimo viršininkas Deilas Leisis nusižudo paskutinę savo darbo dieną. Į jo vietą dirbti atsiunčiama Tereza Portes sužino, kad jau 27 metus vienas iš kalėjimo fligelių yra apleistas ir nenaudojamas. Nusiųsti jo apžiūrėti du prižiūrėtojai randa įkalintą jaunuolį, kuris beveik nekalba, tik pamini Henrio Diverio vardą. Kol kalėjimo vadovybė svarsto ką daryti, vienas iš prižiūrėtojų slapta susiekia su Diveriu ir praneša apie jaunuolį.

Diveris, juodaodis advokatas, paskyręs gyvenimą žmogžudžių gynybai, atvyksta į miestelį, kurį paliko prieš daugybę metų.  Čia jį vis dar lydi prieštaringa reputacija, nes prieš 27 metus jis buvo kelias dienas paslaptingai dingęs, o vėliau mirė jo patėvis pastorius ir žmonės įtaria, kad tai buvo Henrio darbas. Dabar Henrio įmotė, serganti psichine liga, gyvena su į pensiją išėjusiu šerifu, kalėjimo vadovybė nenori su juo bendradarbiauti, o pats Henris bando išsiaiškinti, kas jam nutiko prieš 27 metus ir kodėl jis tų įvykių nepamena. Galiausiai jam pavyksta išlaisvinti įkalintą jaunuolį, tačiau tuomet miestelyje prasideda keistų įvykių virtinė. Buvęs šerifas Pengbornas, pamatęs kalinį, prisimena, kad nutylėjo apie jo suėmimą prie 27 metus, tačiau jaunuolis per tą laiką visiškai nepaseno.

Antras sezonas

Psichisškai nesveika medicinos sesuo Ana Vilks keliauja po šalį su paaugle dukterimi Džoja ir stengiasi neužsibūti vienoje vietoje, nes ją persekioja praeitis, apie kurią ji dukteriai nieko nepasakoja. Prie Kasl Roko jos patenka į avariją ir priverstos čia apsistoti ilgesniam laikui. Ana įsidarbina ligoninėje, kur greitai gydytoja Nadia Hovlvadag greitai pastebi vaistų vagystes, tačiau, sužinojusi Anos istoriją, nusprendžia jai padėti.

Motelio, kuriame apsistojusi Ana ir Džoja, savininkas „Eisas“ Merilas bando prie jos priekabiauti ir Ana jį nužudo. Paslėpusi kūną statybvietėje rastame požemyje, ji paskatina nesantaiką tarp vieno svarbiausių miestelio žmonių „Poupo“ Merilo ir jų įsūnio, vadovaujančio somaliečių bendruomenei, Abdi. Netrukus „Eisas“ pasirodo gyvas ir Ana pradeda abejoti savo pačios sveiku protu, nežinodama, kad, įmetusi kūną į požemį, ji pažadino blogio jėgas, tūnojusias ten 400 metų.

 Pagrindiniai aktoriai 
 Aktorius – vaidmuo
Pirmasis sezonas
 Andre Holand – advokatas Henris Diveris
 Melanie Lynskey – Molė Strand, buvusi Henrio kaimynė, turinti telepatinių gebėjimų
 Bill Skarsgard – bevardis kalinys
 Jane Levy – Diana „Džekė“ Torans, Molės bendradarbė
 Sissy Spacek – Ruta Diver, Henrio įmotė
 Scott Glenn – Alanas Pengbornas, buvęs šerifas
 Noel Fisher – Denis Zalevskis, Šoušenko prižiūrėtojas, radęs paslaptingąjį kalinį
 Ann Cusack – tereza Porter, naujoji Šoušenko kalėjimo valdytoja

Antrasis sezonas
 Lizzy Caplan – Anė Vilks
 Elsie Fisher – Džoja Vilks, Anės duktė (sesuo)
 Tim Robbins – Redžinaldas „Poupas“ Merilas
 Yusra Warsama – gydytoja Nadia Hovlvadag, kilusi iš Somalio ir užauginta Merilo
 Barkhad Abdi – Abdi, Nadios brolis
 Paul Sparks – Džonas „Eisas“ Merilas, „Poupo“ sūnėnas

 Pagrindiniai apdovanojimai 
 Emmy (nominacija) – geriausia muzikinė tema (2019)
 Saturno apdovanojimas (nominacija) – geriausia antrojo plano aktorė (S. Spacek) (2019), geriausias veiksmo serialas (2021)
 Fangoria Chainsaw apdovanojimas (nominacija) – geriausias serialas (2019, 2020)
 Satelito apdovanojimas (nominacija) – geriausias serialas (2019)

 Nuodoros 
 Oficiali serialo svetainė

Kategorija:JAV televizijos serialai
Kategorija:Mokslinės fantastikos serialai